2.  ปัจจัยความเสี่ยง

ปัจจัยความเสี่ยงที่อาจเกิดขึ้นและมีผลกระทบต่อบริษัทฯ ได้แก่

1.  ความเสี่ยงจากราคาวัสดุก่อสร้าง

  จากตารางที่ 1 ดัชนีราคาวัสดุก่อสร้างเฉลี่ย พบว่าราคาวัสดุก่อสร้างโดยรวมสำหรับปี 2553
  เทียบกับปี 2552 เปลี่ยนแปลงไม่มาก โดยปรับตัวเพิ่มขึ้นเล็กน้อยเพียงร้อยละ 2.3
  สาเหตุหลักของการเพิ่มขึ้นเกิดจากการที่ราคาหมวดเหล็กและผลิตภัณฑ์จากเหล็กปรับตัวเพิ่มขึ้นจากปี
  2552 ถึงร้อยละ 7.0 เนื่องมาจากความต้องการที่เพิ่มขึ้นจากการฟื้นตัวของเศรษฐกิจโลก
  อีกทั้งราคาอุปกรณ์ไฟฟ้าและประปา ไม้และผลิตภัณฑ์จากไม้ ตลอดจนวัสดุก่อสร้างอื่นๆ
  ปรับตัวเพิ่มขึ้นเช่นกันเนื่องจากต้นทุนราคาวัตถุดิบในการผลิตที่มีการปรับตัวสูงขึ้น
  ในขณะที่ราคาหมวดซีเมนต์มีการปรับตัวลดลงตามภาวะการตลาดที่มีการแข่งขันสูง

  ตารางที่ 1 ดัชนีราคาวัสดุก่อสร้างเฉลี่ย

+--------------------+-----+-----+-----+-----+-----+-----+-----+-----+
| หมวด               | ป   | 2   | 2   | 2   | 2   | 2   | เปล |     |
|                    | ีฐาน | 549 | 550 | 551 | 552 | 553 | ี่ยนแ |     |
|                    |     |     |     |     |     |     | ปลง |     |
|                    | 2   |     |     |     |     |     |     |     |
|                    | 548 |     |     |     |     |     |     |     |
+--------------------+-----+-----+-----+-----+-----+-----+-----+-----+
|                    |     |     |     |     |     |     | 2   | 2   |
|                    |     |     |     |     |     |     | 552 | 553 |
+--------------------+-----+-----+-----+-----+-----+-----+-----+-----+
| ด                  | 10  | 10  | 10  | 12  | 11  | 11  | -13 | 2   |
| ัชนีราคาวัสดุก่อสร้างรวม | 0.0 | 3.7 | 8.8 | 7.4 | 0.8 | 3.3 | .0% | .3% |
+--------------------+-----+-----+-----+-----+-----+-----+-----+-----+
| ไม้และผลิตภัณฑ์จากไม้   | 10  | 10  | 10  | 11  | 13  | 13  | 12  | 1   |
|                    | 0.0 | 5.4 | 9.7 | 8.8 | 3.3 | 5.8 | .2% | .8% |
+--------------------+-----+-----+-----+-----+-----+-----+-----+-----+
| ซีเมนต์              | 10  | 10  | 10  | 11  | 11  | 10  | -1  | -7  |
|                    | 0.0 | 4.6 | 6.7 | 4.2 | 2.8 | 4.2 | .2% | .6% |
+--------------------+-----+-----+-----+-----+-----+-----+-----+-----+
| ผลิตภัณฑ์คอนกรีต       | 10  | 10  | 10  | 10  | 10  | 10  | -5  | -1  |
|                    | 0.0 | 3.8 | 5.1 | 9.8 | 3.8 | 2.5 | .5% | .2% |
+--------------------+-----+-----+-----+-----+-----+-----+-----+-----+
| เหล็กและผลิตภัณฑ์เหล็ก  | 10  | 9   | 10  | 15  | 10  | 11  | -31 | 7   |
|                    | 0.0 | 8.6 | 8.7 | 0.5 | 3.6 | 0.9 | .1% | .0% |
+--------------------+-----+-----+-----+-----+-----+-----+-----+-----+
| กระเบื้อง            | 10  | 10  | 10  | 10  | 11  | 11  | 1   | -0  |
|                    | 0.0 | 3.0 | 6.6 | 9.1 | 0.7 | 0.6 | .5% | .1% |
+--------------------+-----+-----+-----+-----+-----+-----+-----+-----+
| วัสดุฉาบผิว           | 10  | 10  | 10  | 10  | 11  | 11  | 7   | 0   |
|                    | 0.0 | 3.0 | 2.2 | 5.8 | 3.2 | 3.8 | .0% | .5% |
+--------------------+-----+-----+-----+-----+-----+-----+-----+-----+
| สุขภัณฑ์              | 10  | 11  | 12  | 13  | 14  | 14  | 13  | -3  |
|                    | 0.0 | 2.7 | 3.6 | 1.8 | 8.9 | 4.5 | .0% | .0% |
+--------------------+-----+-----+-----+-----+-----+-----+-----+-----+
| อุปกรณ์ไฟฟ้าและประปา  | 10  | 10  | 11  | 11  | 10  | 11  | -5  | 2   |
|                    | 0.0 | 9.8 | 3.9 | 4.7 | 8.2 | 0.4 | .7% | .0% |
+--------------------+-----+-----+-----+-----+-----+-----+-----+-----+
| วัสดุก่อสร้างอื่นๆ       | 10  | 10  | 11  | 11  | 11  | 12  | 0   | 3   |
|                    | 0.0 | 8.8 | 0.3 | 8.3 | 9.2 | 2.8 | .8% | .0% |
+--------------------+-----+-----+-----+-----+-----+-----+-----+-----+

  แผนภูมิที่ 1 ดัชนีราคาวัสดุเฉลี่ยเปรียบเทียบกับราคาเหล็กและผลิตภัณฑ์จากเหล็ก

  [][]

  ที่มา : สำนักดัชนีเศรษฐกิจการค้า สำนักงานปลัดกระทรวงพาณิชย์ กระทรวงพาณิชย์

  สำหรับปี 2554
  แนวโน้มราคาวัสดุก่อสร้างคาดว่าจะปรับตัวเพิ่มสูงขึ้นอย่างต่อเนื่องจากราคาที่มีการปรับตัวสูงขึ้นตั้งแต่ไตรมาส
  4 ปี 2553 เนื่องมาจากต้นทุนการผลิตที่สูงขึ้น ค่าจ้างแรงงานที่ปรับตัวสูงขึ้น โดยเมื่อวันที่ 1
  มกราคม 2554 ที่ผ่านมารัฐบาลได้ประกาศใช้ค่าแรงขั้นต่ำอัตราใหม่พร้อมกันทั่วประเทศ
  เฉลี่ยปรับขึ้นประมาณ 8-17 บาท/คน/วัน และราคาน้ำมันเชื้อเพลิงที่ปรับตัวสูงขึ้น
  นอกจากนี้การก่อสร้างภาครัฐมีการขยายตัวมากขึ้นด้วยเช่นกัน อาทิ โครงการรถไฟฟ้าสายต่างๆ
  และแผนงานในโครงการปฏิบัติการไทยเข้มแข็ง

  แม้ว่าแนวโน้มราคาวัสดุก่อสร้างจะปรับตัวสูงขึ้นก็ตาม แต่ด้วยนโยบายของบริษัทฯ
  ในการจัดซื้อวัสดุก่อสร้างที่สำคัญล่วงหน้า อาทิเช่นเหล็กและผลิตภัณฑ์จากเหล็ก
  การจัดจ้างและการวางแผนการก่อสร้างล่วงหน้าอย่างมีประสิทธิภาพจะสามารถรองรับการผลิตและการขยายงาน
  ช่วยลดความเสี่ยงจากการขาดแคลนและลดความเสี่ยงจากความผันผวนของราคาวัสดุก่อสร้างได้เป็นอย่างดี

2.  ความเสี่ยงจากราคาที่ดิน

  แผนภูมิที่ 2 จากศูนย์ข้อมูลอสังหาริมทรัพย์ ธนาคารอาคารสงเคราะห์
  พบว่าดัชนีราคาที่ดินในเขตกรุงเทพมหานคร และปริมณฑล 3 จังหวัด (นนทบุรี ปทุมธานี
  และสมุทรปราการ) เมื่อเทียบกับปี 2534 ซึ่งเป็นปีฐาน ดัชนีราคาที่ดินปี 2553 เท่ากับ 186.4
  เพิ่มขึ้นเล็กน้อยจากปี 2552 ร้อยละ 1.4 ทั้งนี้เนื่องมาจากภาวะเศรษฐกิจที่ยังคงชะลอตัวลง
  และจากปัญหาการเมืองในประเทศ

  แผนภูมิที่ 2 ดัชนีราคาที่ดินในเขตกรุงเทพและปริมณฑล 3 จังหวัด

  []

  ที่มา : ศูนย์ข้อมูลอสังหาริมทรัพย์ ธนาคารอาคารสงเคราะห์

  สำหรับปี 2554 คาดว่าราคาที่ดินในเขตกรุงเทพมหานครและปริมณฑลมีแนวโน้มปรับตัวสูงขึ้น
  โดยเฉพาะที่ดินแนวรถไฟฟ้าที่กำลังจะเปิดให้บริการ ซึ่งเส้นทางที่กำลังจะเปิดให้บริการในปลายปี
  2554 นี้ คือ ส่วนต่ออ่อนนุช-แบริ่ง ทำให้ราคาถนนส่วนสุขุมวิทตอนปลายปรับตัวสูงขึ้น
  นอกจากนี้ยังมีเส้นทางรถไฟฟ้าที่คาดว่าจะแล้วเสร็จในระยะเวลา 5 ปีข้างหน้า ได้แก่
  สายสีม่วงช่วงบางซื่อ-บางใหญ่ ซึ่งอยู่ระหว่างการก่อสร้างและจะเปิดให้บริการในปี 2557
  สายสีแดงช่วงบางซื่อ-ตลิ่งชันคาดว่าจะแล้วเสร็จปี 2558 และสายสีน้ำเงิน ช่วงบางซื่อ-ท่าพระ
  และหัวลำโพง-บางแค ซึ่งมีกำหนดการเปิดให้บริการปี 2559
  โดยคาดว่าจะส่งผลให้ราคาที่ดินโดยรอบจะขยับตัวสูงขึ้น
  นอกจากนี้เส้นทางรถไฟฟ้าสายแอร์พอร์ตลิงค์ซึ่งได้เปิดให้บริการเป็นที่เรียบร้อยแล้วโดยเชื่อมโยงกับรถไฟฟ้าสาย
  BTS ที่สถานีพญาไท และเชื่อมต่อรถไฟฟ้าสาย MRT ที่สถานีมักกะสัน-เพชรบุรี
  เป็นปัจจัยเสริมที่ทำให้ราคาที่ดินตามแนวเส้นทางขนส่งมวลชนดังกล่าวเพิ่มสูงมากขึ้น

  สำหรับบริษัทฯ ด้วยประสบการณ์ในการทำธุรกิจ
  รวมทั้งจากการศึกษาความเป็นไปได้ในการพัฒนาโครงการอย่างระมัดระวัง
  และรอบคอบเพื่อประกอบการพิจารณาลงทุนซื้อที่ดิน ทำให้บริษัทฯ
  ไม่มีปัญหาเรื่องความเสี่ยงจากราคาที่ดิน หรือปัญหาในการถือครองที่ดินแต่อย่างใด
  ดังจะเห็นได้จากการเปิดขายโครงการคอนโดมิเนียมของบริษัทฯ
  ที่ผ่านมาซึ่งประสบความสำเร็จอย่างมาก

3.  ความเสี่ยงจากวิกฤติเศรษฐกิจโลกและปัญหาการเมืองในประเทศ

  สภาวะเศรษฐกิจโลกปี 2553 ที่ผ่านมา เศรษฐกิจเริ่มฟื้นตัวดีขึ้น
  เนื่องจากปัญหาวิกฤติการทางการเงินโลกได้เริ่มผ่อนคลายลง
  เนื่องจากนโยบายกระตุ้นเศรษฐกิจของประเทศมหาอำนาจ เช่น สหรัฐอเมริกา และจีน
  อย่างไรก็ตาม สถานการณ์ตลาดหุ้น และราคาสินค้าโภคภัณฑ์ เช่น น้ำมัน และ ทองคำ
  ได้ปรับตัวผันผวนและทำสถิติสูงเป็นประวัติการณ์ โดยเฉพาะราคาทองคำซึ่งดีดตัวทำสถิติสูงสุดทะลุ
  1,400 ดอลลาร์สหรัฐต่อออนซ์ สาเหตุส่วนหนึ่งมาจากการที่สหรัฐอเมริกาประกาศมาตรการ QE2
  อัดฉีดสภาพคล่องในตลาดการเงิน ด้วยการซื้อพันธบัตรรัฐบาล 6 แสนล้านดอลลาร์
  ซึ่งมาตรการดังกล่าวมีผลทำให้ค่าเงินดอลลาร์สหรัฐอ่อนค่าลง
  เงินทุนระยะสั้นไหลออกจากยุโรปและสหรัฐฯที่มีผลตอบแทนต่ำไปสู่เอเชียที่มีผลตอบแทนสูงกว่า
  จนทำให้ค่าเงินเอเชียแข็งค่าอย่างรวดเร็ว

  เศรษฐกิจประเทศไทยสำหรับปี 2553 ที่ผ่านมา เป็นปีที่มีปัจจัยที่เอื้ออำนวยอยู่หลายประการ
  ทั้งอัตราดอกเบี้ยอยู่ในระดับที่ต่ำ ราคาของวัสดุก่อสร้างที่ค่อนข้างเสถียรภาพ
  มาตรการทางภาษีจากภาครัฐที่ช่วยกระตุ้นกำลังซื้อที่อยู่อาศัย
  และการก่อสร้างโครงการภายใต้แผนปฏิบัติการไทยเข้มแข็ง
  โดยตัวเลขผลิตภัณฑ์มวลรวมภายในประเทศ หรือจีดีพีของปีนี้ อยู่ในระดับที่สูงถึง 7.8%
  เมื่อเปรียบเทียบกับปีก่อนที่ -2.3% และในปีนี้ดัชนีตลาดหุ้นไทยทะยานทะลุ 1,000 จุด

  อย่างไรก็ตามปัญหาความขัดแย้งทางการเมือง การชุมนุมของกลุ่มคนเสื้อสี
  ยังคงส่งผลกระทบด้านลบอย่างต่อเนื่อง ซึ่งได้ทวีความรุนแรงถึงขั้นเผาทำลายสถานที่
  นอกจากนี้ช่วงเดือนตุลาคม 2553 ยังเกิดสถานการณ์น้ำท่วมในหลายจังหวัด
  นับได้ว่าเป็นอุทกภัยครั้งใหญ่ที่สุดในรอบหลายสิบปี
  และได้สร้างความเสียหายต่อชีวิตประชาชนและทรัพย์สินเป็นอย่างมาก
  ทำให้รัฐบาลต้องใช้งบประมาณเพื่อช่วยเหลือผู้ประสบอุทกภัย
  การก่อสร้างที่อยู่อาศัยของภาคเอกชนได้ชะลอตัวลง ส่วนค่าเงินบาทแข็งค่าสูงสุดในรอบ 13 ปี
  โดยเกือบทะลุระดับ 29 บาทต่อดอลลาร์สหรัฐ
  สร้างความกังวลต่อผู้ประกอบการส่งออกเป็นอย่างมาก
  ซึ่งปัจจัยลบดังกล่าวได้ส่งผลกระทบต่อความเชื่อมั่นของนักลงทุนต่างชาติ
  และทำให้การลงทุนในประเทศมีการชะลอตัว

  ทิศทางเศรษฐกิจโลกในปี 2554 คาดว่าจะยังขยายตัวได้ไม่มาก
  เนื่องจากยังมีปัจจัยลบหลายอย่างที่ส่งผลกระทบสืบเนื่องตั้งแต่ต้นปี อาทิเช่น
  ความผันผวนของอัตราแลกเปลี่ยน ความเสี่ยงจากปัญหาวิกฤติหนี้สินยุโรป ปัญหาสินเชื่อที่อยู่อาศัย
  และอัตราการว่างงานของสหรัฐอเมริกาที่ยังอยู่ในระดับสูง
  การดำเนินนโยบายที่เข้มงวดเพื่อสกัดเงินเฟ้อของเอเชีย ความตึงเครียดบนคาบสมุทรเกาหลี
  และโดยเฉพาะสถานการณ์การประท้วงต่อต้านรัฐบาลในภูมิภาคตะวันออกกลางและแอฟริกาเหนือซึ่งเกิดขึ้นในหลายประเทศ
  ทั้งลิเบีย เยเมน บาห์เรน โมร็อกโก และจิบูตี ซึ่งประเทศดังกล่าวเป็นประเทศผู้ผลิตน้ำมัน
  และมีปริมาณน้ำมันสำรองในสัดส่วนที่สูงมาก ส่งผลให้ต้นเดือนมีนาคม 2554 ที่ผ่านมา
  ราคาน้ำมันดิบเบรนต์ที่ลอนดอนทะลุ 110 ดอลลาร์ต่อบาร์เรล ซึ่งเป็นระดับสูงสุดในรอบ 2 ปี

  สำหรับประเทศไทย เศรษฐกิจคาดว่าจะขยายตัวต่อเนื่องจากปี 2553
  แต่ขยายตัวในระดับที่ต่ำกว่า ซึ่งปัจจัยบวกที่เอื้ออำนวยต่อการเติบโตในปี 2554 นี้
  ประกอบด้วยมาตรการกระตุ้นเศรษฐกิจของภาครัฐบาล อาทิ มาตรการลดภาระค่าครองชีพ
  มาตรการค่าไฟฟ้า มาตรการตรึงราคาน้ำมันดีเซลและก๊าซแอลพีจี แผนปฏิบัติการไทยเข้มแข็ง
  และโครงการแก้ไขปัญหาหนี้นอกระบบที่ต่อเนื่องจาก 2553
  รวมถึงโครงการเมกะโปรเจกต์รถไฟฟ้าอีกหลายเส้นทาง ไม่ว่าจะเป็น รถไฟฟ้าสายสีม่วง
  (บางใหญ่-บางซื่อ) สายสีชมพู (ปากเกร็ด-มีนบุรี) สายสีแดง (บางซื่อ-ตลิ่งชัน)
  และสายสีเขียว (หมอชิต-สะพานใหม่-แบริ่ง-สมุทรปราการ) เป็นต้น

  อย่างไรก็ตามทิศทางดอกเบี้ยในประเทศมีแนวโน้มที่จะปรับตัวขึ้นไปอีกตามภาวะเงินเฟ้อ
  โดยเมื่อเดือนมีนาคม 2554 ที่ผ่านมา
  ธนาคารแห่งประเทศไทยได้ประกาศปรับขึ้นอัตราดอกเบี้ยนโยบายอีก 0.25% จากเดิม 2.25%
  เป็น 2.50% ส่งผลให้ธนาคารพาณิชย์ทุกแห่งเริ่มทยอยปรับขึ้นอัตราดอกเบี้ยเงินกู้
  นอกจากนี้มาตราการทางภาษีเพื่อซื้อที่อยู่อาศัยที่ได้หมดลง
  ประกอบกับการออกมาตรการคุมการปล่อยกู้คอนโดมิเนียมของธนาคารแห่งประเทศไทยที่มีผลใช้ตั้งแต่วันที่
  1 มกราคม 2554 ซึ่งกำหนดอัตราส่วนเงินให้สินเชื่อต่อมูลค่าหลักประกัน (Loan to Value)
  ที่อัตราร้อยละ 90
  เพื่อสร้างความสมดุลในตลาดอสังหาริมทรัพย์ให้เติบโตอย่างมีเสถียรภาพอย่างไรก็ดีมาตรการดังกล่าวไม่ได้มีผลกระทบภาคอสังหาริมทรัพย์อย่างมีนัยสำคัญแต่อย่างใด
  โดยเฉพาะส่วนแบ่งตลาดคอนโดมิเนียมซึ่งยังมีโอกาสเติบโตอีก
  ดังจะเห็นได้จากความต้องการซื้อโครงการคอนโดมิเนียม
  และสินเชื่อเพื่อการอยู่อาศัยที่ยังคงขยายตัวอย่างต่อเนื่อง
  โดยเฉพาะอย่างยิ่งโครงการคอนโดมิเนียมตามแนวรถไฟฟ้า